ועדת הכספים, כנסת 25, פרוטוקול מספר 62, 2023-02-20 00:00

משה גפני: שלום רב, אני מתכבד לפתוח את הישיבה

משה גפני:  אני יותר ויותר מתרשם שהנושא הוא מאוד משמעותי מבחינת התעשייה, מבחינת הפניות שאני מקבל והשיחות שהיו לי וגם הדיון שקיימנו אצלי בחדר לגבי מה משרד האוצר, מה רשות המיסים אמורה לעשות בעניין הזה

משה גפני:  קובי, תוכל לומר מה אמרתם שתעשו בעניין הזה?     

קובי בוזו: צהריים טובים

קובי בוזו:  נביא בקרוב טיוטת צו, נפרסם את זה להערות ציבור כדי לשמוע גם הודעות שנקבל מהתעשייה, מיבואנים וכו', ובטיוטת צו שנביא אנו רוצים לעשות כמה שינויים, שהם בעצם הרחבות של הפטורים לתעשייה

קובי בוזו:  במשך התקופה מתחילת הרפורמה אפשר לומר כל הזמן אנו מקבלים בקשות, אפילו גם אתמול קיבלנו, ואנו מנסים לדון בהן ולראות היכן אנו כן יכולים להרחיב והיכן אנו לא יכולים

קובי בוזו:  אנו רוצים לשמור על כל הקריטריונים שקבענו ברפורמה ובהתאם לכך לפעול, אבל היכן שניתן להרחיב ולפתוח, אנו נביא את זה להערות הציבור

קובי בוזו:      אם אפרט את מה שאנו הולכים להביא בצווים, העיקרון הראשון של הרפורמה היה לתת פטור לתחליפי דלק שמשמשים כחומר זינה בתעשייה

קובי בוזו:  בהתאם לעיקרון הזה קבענו, בשיתוף האחדות התעשיינים, 14 תעשיות שלהן נתנו את הפטור

קובי בוזו:  עד אתמול קיבלנו עוד תעשיות שאנו מתכוונים להוסיפן בצווים ולתת לתעשיות הללו פטור עבור תחליפי הדלק שמשתמשים בהם כחומר זינה

קובי בוזו:  זה שינוי אחד שאנו מתכוונים לעשות

קובי בוזו:      השינוי השני- -      

משה גפני: מתי אתם מסיימים את הצו הזה וזה יבוא לכאן?     

קובי בוזו: התוכנית היא לסיים עד סוף החודש, בגלל שאנו מקבלים כל הזמן פניות וכל הזמן בוחנים אותן נצטרך לעשות קאט ולפרסם את מה שהתקבל

קובי בוזו:  אנו מתכוונים לקראת סוף החודש לפרסם להערות הציבור את הטיוטה

קובי בוזו:  כמובן נקבל על זה עוד הערות, ונצטרך לדון בהן ולראות מה אנו מקבלים ומה לא, ואז להגיע לוועדה לכאן עם ההחלטה, צו הפטור הוא צו שצריך להגיע לוועדה, לאשרו כאן

משה גפני: אתם מתחשבים במה שדיברנו?     

קובי בוזו: ודאי

שולמית אלוני: אבל בצו תעריף המכס זה צו שאמנם תקבעו בפטורים ואז נחשב צו הפרטה ולא היה צריך להגיע לוועדה, אבל כיוון שיש אלמנט שאתם מבקשים להוסיף כפי שאמרת בדיון הקודם תעשיות שכן יחול עליהם הצו, כלומר לעשות בו אלמנט של החמרה, יצטרך להגיע אלינו בכל מקרה

קובי בוזו: נכון, התיקון ידבר על התיקון של ההחמרה אבל בכל מקרה בצו תעריף המכס גם יהיו בו פטורים מותנים

קובי בוזו:  כי יש ההקבלה בין צו הפטורים לבין צו תעריף

קובי בוזו:  לכן נרצה שהצווים ייכנסו לתוקף באותו זמן

קובי בוזו:  כלומר שלא צו התעריף למרות שיש בו הרבה הפחתות ושר האוצר יכול לחתום עליו ואחרי זה להגיע לוועדה - נרצה שגם היבואנים וגם הייצור המקומי יקבלו את הפטור במידה שווה

ינון אזולאי: הרב גפני, לפני שנדבר על הנושא עצמו, חיפשתי מתחילת היום לומר לך משהו בפורום הכי מצומצם שיש כי אני לא רוצה להביך

ינון אזולאי:  אני מאוד מכבד, בשבילי אתה – אבל אני באמת שואל, יש לי הצעת חוק שעברה קריאה ראשונה

ינון אזולאי:  ביקשתי דין רציפות עליה

ינון אזולאי:  הגשתי את זה למזכירות

ינון אזולאי:  עבר לשכה משפטית, דיברתי עם היועצים שלך

ינון אזולאי:  הצעת חוק טובה, שנראה לי שאתה איתי ביחד

ינון אזולאי:  למה אתה לא עוזר לי בזה?     

משה גפני: היות שעכשיו אתה אומר לי את זה

ינון אזולאי: חיפשתי את הדקה לא להביך את הרב גפני

משה גפני: אז זה מטופל עכשיו בכל הכוח

משה גפני:  בבקשה

ינון אזולאי: צריך לקדם את זה

ינון אזולאי:  זה הצעת חוק חשובה של חיסכון לכל ילד

ינון אזולאי:  תודה, אדוני היושב-ראש

קובי בוזו: אמרתי, שזה העיקרון הראשון, ולפיו אנחנו מתכוונים להרחיב את התעשיות ולתת להם עוד פטורים לתחליפי דלק שישמשו כחומר זינה לייצור מוצרים שפטורים ממס קנייה או בלו

קובי בוזו:       העיקרון השני, יש כיום בצווים שמנים, שיש עליהם פטור, כשהם באים במגע עם חומר הגלם בתהליך הייצור

קובי בוזו:  זה כמה תעשיות שנקבעו כאן בוועדה ונתנו להן פטור

קובי בוזו:  קיבלנו משך התקופה הזו עוד בקשות להרחיב את התעשיות הללו, עוד מפעלים שמבקשים להיכנס לפטור הזה

קובי בוזו:  גם במסגרת הפטור הזה אנו מוכנים להרחיב את רשימת התעשיות ולתת לעוד כאלה שביקשו

ינון אזולאי: סוגי שמנים או של תעשיות מסוימות?     

קובי בוזו: סוגי תעשיות מסוימות

ינון אזולאי: לא של שמן מסוים? למשל אם שואלים אותך על שמן הידראולי, אתה לא נוגע בו אני מבין

קובי בוזו: אם הוא בא במגע בתהליך הייצור במפעל לעיבוד שבבי, כשבא במגע – יכול לקבל עלינו גם היום פטור

ינון אזולאי: אבל אתה יודע איך זה הולך

ינון אזולאי:  לא מקבלים את זה אצל כולם

ינון אזולאי:  ביקשנו להחריג את כל התעשייה

ינון אזולאי:  הרי זה מסרבל

ינון אזולאי:  מה שביקשנו פעם שעברה – שהסרבול לא יהיה, קודם כל

ינון אזולאי:  שאם השמן הידראולי לתעשייה, לאותן מכונות - קודם כל להחריג את כולם

ינון אזולאי:  לא שכל אחד יבקש את ההחרגה שלו

ינון אזולאי:  ביקשנו החרגה לכל התעשייה שמשתמשים

ינון אזולאי:  זה פוגע בהם

ינון אזולאי:  אנחנו יודעים את המחירים

קובי בוזו: אם זה בא במגע זה בסדר

ינון אזולאי: אבל הוא צריך כל פעם לבקש ולהחריג

ינון אזולאי:  ביקשנו להחריג את כל התעשייה

ינון אזולאי:  עסק צרי להחריג עוד עסק ועוד עסק

ינון אזולאי:  ביקשנו שכל התעשייה תוכל

ינון אזולאי:  זה גם פעם שעברה היה, לא הוספנו

ינון אזולאי:  אני שואל אם הגעתם למסקנה שאת כל התעשייה נחריג

ינון אזולאי:  למשל סתם זרקתי על שמן הידראולי

ינון אזולאי:  יש עוד רשימה של דברים

ינון אזולאי:  חבר שמירי לא נמצאת פה – הפניתי אליה מכתב, אליכם שעדיין לא קיבלתי תשובה

ינון אזולאי:  אדבר על זה בתור שלי

ינון אזולאי:  לכן אני שואל

משה גפני: אגב השמן לטורבינות בחברת החשמל עולה? זה יעלה את מחיר החשמל

קובי בוזו: השמן לטורבינות זה מכתב שקיבלנו אתמול מחברת חשמל

ינון אזולאי: אגב, פעם שעברה זה גם עלה ואמרתם שזה לא יעלה

ינון אזולאי:  אולי זה ייאמר לזכותכם, אבל כשהם מעלים את המחירים, הם לא אומרים שזה בגלל השמן הזה

ינון אזולאי:  אבל אם תצאו לכיוון התעשייה רגע, לכיוון המוסכים, שמן הידראולי עלה כמעט פי שניים

ינון אזולאי:  אתם מודעים לזה? סליחה, של המכונות של המפעלים

משה גפני: יש מישהו מחברת חשמל?     

ינון אזולאי: אגב גם בשמן של הרכבים הייתה עלייה של 40%

נתנאל היימן: אני לא מחברת חשמל אבל כן עלה גם בדיון הקודם

נתנאל היימן:  כן כבר בדיון הקודם היצרנים הקטנים של החשמל – הם העלו את הנושא הזה

נתנאל היימן:  זה לא עלה אתמול בפעם הראשונה

משה גפני: מה אתם מתכוונים לעשות עם זה? זה מה שחסר לנו שיעלו עוד יותר את מחיר החשמל

קובי בוזו: אנחנו מתכוונים לבחון את הבקשה

קובי בוזו:  יש שם הגדרה שביקשו מאתנו לבחון של השמן לטורבינות

קובי בוזו:  אנו רוצים לראות אם ההגדרה מתאימה ואם אפשר לתת על זה

קובי בוזו:      היו עוד כמה בקשות לפטורים של מוצרים ספציפיים כמו משחות סיכה וכמו תרסיסי שמן שגם לגביהם אנחנו מתכוונים להכניס אותם לצווים ולתת עליהם פטור

קובי בוזו:  אלה היו מוצרים ספציפיים שנכניס

קובי בוזו:  אנחנו גם מתכוונים לבחון את הכמות – בצווים יש הכמות המינימלית של 4,000 ליטר, שמן שבא במגע, ניתן עליו פטור רק אם המפעל צורך לפחות 4,000 ליטר בשנה

קובי בוזו:  אפילו אתמול קיבלנו בקשה להפחית את הכמות הזו ואנחנו נבחן

משה גפני: מה שמעמיד בספק גדול את כל הרפורמה שלכם

משה גפני:  כל הבקשות

אליהו דלל: מה קורה עם תעשיית הצבע למשל?     

קובי בוזו: תעשיית הצבע היום יש להם פטור על תחליפי דלק שמשמשים כחומר זינה לייצור צבאי

ינון אזולאי: הבעיה זה המדללים

ינון אזולאי:  גם בכמויות הקטנות, שם העליתם

אליהו דלל: הנקודה היא - קשה מאוד למצוא ממה לתת את הפטור

אליהו דלל:  כל פעם נותנים נקודה

אליהו דלל:  אני בעד משהו גורף, אדוני היושב-ראש

אליהו דלל:  כל מה שקשור בתעשייה שמייצרת, יצרנית, צריך לפטור אותם

אליהו דלל:  לא צריך להכביד על התעשייה כי גם ככה היא מתמודדת עם התחרות מייבוא של מוצרים מוגמרים

אליהו דלל:  ולכן חומרי הגלם לא צריכים להכביד עליהם את המיסוי הזה

אליהו דלל:  מי שעוסק במסחר – מסחר

אליהו דלל:  אבל למה להכביד על התעשייה? אגב גם חשמל זה תעשייה אגב

קובי בוזו: אשלים

קובי בוזו:  התיקון האחרון זה שינוי שנביא כאן לוועדה - לא במסגרת הפטור אלא במסגרת צו תעריף וצו הטלה

קובי בוזו:  אנחנו דיברנו עליו גם בפעם הקודמת

קובי בוזו:  נרצה למסות את התזקיק השעווני

משה גפני: אני רק מחכה לרגע שבו תגידו שאתם פוטרים את התעשייה, כפי שאמר חבר הכנסת דלל

קובי בוזו: כל ההרחבות כאן זה פטורים לתעשייה

קובי בוזו:  החומר הנוסף זה תזקיק שעווני שאנו רוצים למסות אותו בדומה לתחליפי דלק אחרים וכמובן לתת פטור

משה גפני: אתה אומר שעד סוף החודש תסיימו את זה?     

קובי בוזו: השאיפה היא כזו, לפרסם להערות ציבור

משה גפני: תודה

משה גפני:  עוד משהו? תודה רבה

משה גפני:  פסח ברנט, מנכ"ל קבוצת שניב

אבי דהן: שלום, פסח לא הצליח להגיע

אבי דהן:  אני משניב באופקים

אבי דהן:  פסח לצערו הרב לא הצליח להגיע

אבי דהן:  אני מחליף אותו

אבי דהן:  אני העוזר של פסח

משה גפני: כמה עובדים יש לכם?     

אבי דהן: באופקים בערך 350 עובדים, בשאשא תקש מעל 200 עובדים, ובאופל בניצנים כ-200 עובדים

אבי דהן:  כל המערכת יש בה כ-700 עובדים בעיקר בפריפריה, כאמור, בצפון, בדרום

משה גפני: מה הבקשה שלכם?     

אבי דהן: אני רוצה להעביר את זכות הדיבור ברשותכם- - -     

משה גפני: סידרתי אז את הגז שיגיע אליכם

משה גפני:  אתם מעבירים רשות דיבור מאחד לשני

משה גפני:  זה בגלל מה?     

אבי דהן: התרומה שלך למפעלי שניב גדולה מאז ומעולם

אבי דהן:  זה מקום קטן ואתה רגיש לפריפריה

משה גפני: גרתי שם 22 שנה

ינון אזולאי: אבל לא כי גרת שם אלא כי זה מקום קטן ופריפריה

אבי דהן: ואתה רגיש לתעשייה, אנחנו יודעים זאת

אבי דהן:  אני רוצה להעביר את זכות הדיבור לאסעד, בבקשה, ברמה המקצועית

אסעד קרעאוי: אנחנו כשנה וחצי סובלים מעניין המס במפעל והפסקנו לייצא תרסיסים בעקבות הנושא הזה

אסעד קרעאוי:  נתנו לנו הקצאות החברות, חומרי גלם, וההקצאות נגמרו ושלחנו עובדים הביתה

אסעד קרעאוי:  תעשיית הפטורים היא תעשייה צריכה להיות פטורה פה, ואנחנו אורזים את זה באריזה שאי אפשר להשתמש בזה בחזרה

אסעד קרעאוי:  נכנס ונכנס מעליו גז נוזלי, שהאריזה נמצאת תחת לחץ

אסעד קרעאוי:  כל התעשייה שלנו מבוקרת על ידי מכון התקנים בתקן רשמי

אסעד קרעאוי:  כל פעם מחדש אנו נתקעים בלי חומרי גלם כי אין לנו פטורים

משה גפני: אתם מודעים לזה?     

יגאל פחימה: כן

משה גפני: ומה אתם מתכוונים לעשות עם זה?     

יגאל פחימה: אני מנהל יחידת הדלק, היחידה התפעולית שנותנת את הפטורים

יגאל פחימה:  אנו מתכוונים להוסיף את זה לתעשיות הפטור ולתת להם את האישורים

יגאל פחימה:  כרגע אין לנו בחקיקה אישורי פטור

משה גפני: בטח לפסח יש קשר עם רשות המיסים

יגאל פחימה: נכון, גם יש לנו קשר שוטף

משה גפני: הוא ידע שכנראה מכניסים אתכם לפטור

אסעד קרעאוי: אבל בינתיים אנחנו לא מייצאים בגלל זה

אסעד קרעאוי:  יש לי 40 מכולות שהפסקנו לייצא אותן כי אין לנו פטור, אין לנו חומר

יגאל פחימה: יש בעיה כרגע שמבחינת החקיקה של היום, מי שמייצר אירוסולים כאלה אמור להירשם כיצרן של תחליפי דלק

יגאל פחימה:  זה לא משהו שהייתם רוצים להיכנס אליו

יגאל פחימה:  זה לא הכוונה

יגאל פחימה:  הכוונה לתת את הפטורים

אסעד קרעאוי: סליחה, אני צריך להירשם כיצרן לתחליפי דלק?     

יגאל פחימה: כן

אסעד קרעאוי: למה? מישהו ניסה פעם לקחת תרסיס ולפתוח אותו, להוציא את הדלק? בוא נהיה קצת הגיוניים

יגאל פחימה: אבל זה החוק שיש כיום

אסעד קרעאוי: לכן אנחנו פה

אסעד קרעאוי:  חבר הכנסת אזולאי הזכיר פטור והחרגת תעשיות

אסעד קרעאוי:  זה אתם צריכים לדאוג לזה, לא אני

יגאל פחימה: החרגת תעשייה – אני מחזיר אחורה – זה כדי לייצר מוצר שבהגדרה הכימית שלו הוא מוצר פטור

יגאל פחימה:  כשאתה מייצר את המוצר הזה מבחינת ההגדרה שלו בחוק הבלו הוא כבר לא מוצר פטור

משה גפני: אסעד, עם כל הכבוד, אני לא מבין על מה הוויכוח

יגאל פחימה: אין ויכוח

יגאל פחימה:  כרגע זה בתיקונים

יגאל פחימה:  התעשייה הזאת תהיה תעשיית פטור ונוכל לתת את הפטורים

משה גפני: אם יש בעיה ולא תקבלו את הפטור בצו הזה, נסגור את רשות המיסים

ינון אזולאי: לא

ינון אזולאי:  איפה יהיה כסף למדינה?     

משה גפני: אסעד, אני רוצה לעזור לכם, וכל חברי הוועדה גם כך

משה גפני:  הוא אומר: אתם נכנסים לתוך נושא של הפטור

יגאל פחימה: אתם תקבלו פטור

משה גפני: יש פטור

משה גפני:  תודה רבה

משה גפני:  רבותיי

משה גפני:  התאחדות התעשיינים

משה גפני:  אם אפשר בקצרה

נתנאל היימן: שלחנו לכם נייר עמדה

משה גפני: רשות המיסים זה דבר שממשיך כל הזמן

משה גפני:  יש לנו בסוף החודש צו חדש

משה גפני:  בסדר

משה גפני:  אבל גם אנחנו לא נרפה, אני אומר לרשות המיסים - מה שאמר חבר הכנסת דלל – מסכים איתו לגמרי

משה גפני:  לא צריך דרך המיסוי לפגוע  בתעשייה

משה גפני:  זה לא בסדר

משה גפני:  קיימנו על זה דיון אצלי בחדר, ישבנו כולם

משה גפני:  צריך להיות יותר - אבל בבקשה

נתנאל היימן: לגבי מה שקובי אמר, קודם כל תודה על התוספות

נתנאל היימן:  שני דברים: אחד, דיברנו על התעשייה באופן כללי, לא רק על חומרי הגלם, כלומר אצלנו חלק גדול מהביעות הן דברים שמשמשים בתהליך היצור

נתנאל היימן:  זה לא אומר בהכרח שנכנס למוצר

נתנאל היימן:  יש לנו הנושא של הניקוי, של השטיפה

נתנאל היימן:  אני מבין שזה מפחיד את רשות המיסים, אבל זה פוגע בהרבה מאוד תעשיות – במתכת, בתעשיות אחרות

נתנאל היימן:      לגבי הנושא של הקצב של הדברים, אתם נותנים לנו את הדברים האלה, היינו פה לפני כמעט חודש

נתנאל היימן:  תציגו את הטיוטות

נתנאל היימן:  כי אנו יודעים לצערנו ולמדנו את זה על בשרנו בשנה האחרונה שהאמת היא בפרטים

נתנאל היימן:  זה שאתה אומר לי באופן כללי אירו סול, אבל אני לא יודע איך זה כתוב – אני לא יודע איך מחר בבוקר התעשייה יודעת להשתמש בזה

משה גפני: איך פותרים את הבעיה הזו?     

נתנאל היימן: אני מבקש אדוני שהם יציגו לוועדה נוסח עוד לפני שמוצגים נוסחים רשמיים שנוכל לעשות הידברות

נתנאל היימן:  האמת פה היא בפרטים

משה גפני: אבל הם מציגים את זה לציבור

נתנאל היימן: ואז הם יביאו את זה אחרי שבוע לפה וההידברות לא תהיה בתום לב

שולמית אלוני: למה לא? בכל מקרה הם יביאו את הנוסחים הנה, יש נוסח אחד שצריך אישורה המוקדם של ועדת הכספים

שולמית אלוני:  לגבי הנוסח של צו תעריף המכס, גם אמרו שלא יפרסמו את זה קודם כי הם רוצים לעשות את זה יחד אז ניתן יהיה להעיר הערות

משה גפני: תודה רבה

משה גפני:  המוסכים

ניסים זיתוני: ניסים זיתוני, ענף הרכב

ניסים זיתוני:  בגדול כל מה שקשור היום ברכב זה חלק מיוקר המחיר

ניסים זיתוני:  המחיה התייקרה משמעותית

ניסים זיתוני:  היום טיפול במוסך משמעותי יקר בעקבות השמן

ניסים זיתוני:  חלק מהסיפור זה הטינרים, ענף הצבע

ניסים זיתוני:  אנחנו צובעים רכבים

ניסים זיתוני:  הטינר עלה בקרוב ל-300%

ניסים זיתוני:  כל הסיפור של צביעת רכב התייקר משמעותית

ניסים זיתוני:  תיקון רכב, זה חשוב מאוד

ניסים זיתוני:  זה  דבר קריטי מאוד

משה גפני: תודה רבה

ינון אזולאי: אגב, רק שאלה למוסכים – הטיפול לרכב, בכמה אחוזים עלה?     

ניסים זיתוני: 25%, 30% לפחות

ניסים זיתוני:  שמן וכל המסביב

ינון אזולאי:   וטיפול רגיל עולה בסביבות 600, 700 שקל היום?     

ניסים זיתוני: 700, הכי קטן

משה גפני: תודה

משה גפני:  חיים ברגפרוינד, בבקשה, נירלט

חיים ברגפרוינד: יש לנו שני מפעלים-  אחד בנתניה והגדול יותר נמצא בניר עוז בעוטף עזה

חיים ברגפרוינד:  כפי שאמרנו, הוחרגנו בתעשייה אבל הוחרגנו על חצי כלומר רק משהו שהוכנס תוך הצבע

חיים ברגפרוינד:  החצי השני לא הוחרג – ושם אנחנו גם משלמים - כל הממיסים

חיים ברגפרוינד:  צבע יש לערבב בו לפני הצביעה ממש

חיים ברגפרוינד:  אתה לא יכול לדלל אותו במפעל ואז אתה מוכר דלי צבע ולידו דלי מדלל ושם המדלל נהיה חייב למרות שמערבבים אותו עם הצבע שנייה לפני הצביעה – אחרת זה משפיע על החומרים הכימיים, זה לא התחום שלי

משה גפני: מר פחימה, אתה מודע לזה?     

יגאל פחימה: כן

משה גפני: מה יהיה?     

יגאל פחימה: הבעיה עם החומרים האלה שזה בדיוק מסוג החומרים ששימשו למהילות

ינון אזולאי: התירוץ הזה אף פעם לא נכון

ינון אזולאי:  בגלל שזו השיטה אנחנו לוקחים את האנשים האלה פה, הופכים אותם לעבריינים

ינון אזולאי:  הם העבריינים

ינון אזולאי:  זה מה שיוצא

ינון אזולאי:  לא אתה

אליהו דלל: היו צובעים עם מברשת

אליהו דלל:  עכשיו איך צובעים? עם מרססים למיניהם

ינון אזולאי: גם נותנים לך פתרונות לדברים האלה

חיים ברגפרוינד: דיללו עם דלי אחד שלנו דלק

חיים ברגפרוינד:  אנחנו מוכרים דליים קטנים, זה יכול להיות חצי ליטר, יכול להיות חמישה ליטרים- - -     

משה גפני: מר פחימה, אני מבקש לבחון את העניין הזה מחדש לפני שמפרסמים את הצו

חיים ברגפרוינד: את ההצעה שלחנו לרשויות המס, אלה דברים שקיימים

חיים ברגפרוינד:  זה קיים בשמנים אוטומטיביים ההגבלה של הגודל

חיים ברגפרוינד:  נשמח מאוד שהוועדה תוביל את זה שיהיה שינוי כי כרגע זה מסחרר את החברות בתחום שלנו

משה גפני: מנכ"ל חטיבת הכימיקלים, ניר נחאייסי של גדות

משה גפני:  מה זה גדות?     

ניר נחאייסי: חברה יבואנית של הרבה דברים

ניר נחאייסי:  לקחנו עכשיו גם את מכרז נמל חיפה

משה גפני: כלומר אתם רציניים

ניר נחאייסי: מאוד

ניר נחאייסי:  שני דברים: קודם כל יש פה הצד המקצועי, שזה בעיה - שמן הידראולי למשל – ענה כאן קובי לינון, שאמר: שמן, אמר לו שזה זינה

ניר נחאייסי:  כלומר כשזה חלק מהייצור של הגומי יש לך פטור

ניר נחאייסי:  אבל כל השמן ההידראולי, כל התעשייה הישראלית משתמשת בו לשימון המכונה

ניר נחאייסי:  לא לזינה

ניר נחאייסי:  בשימון המכונה אין פטור

ינון אזולאי: אתם הולכים להכניס את זה, נכון? מה לא?          

יגאל פחימה: לא

ינון אזולאי: הוא אומר שאת זה לא מכניסים

משה גפני: הסביר למה?     

ינון אזולאי: לא צריך להסביר למה לא אלא למה כן

ינון אזולאי:  עזוב

ניר נחאייסי: זה ראשי

ניר נחאייסי:  שמן הידראולי כל התעשייה פה עומדת ואומרת: תנו לי לשמר

משה גפני: קובי, אנחנו לא שבעי רצון מזה

משה גפני:  אנחנו רוצים פטור על התעשייה

קובי בוזו: כל העניין של הרפורמה זה שמוטל על החומרים מס, ומקומות שהיה ניתן- - -     

משה גפני: מה שהוא מעלה, נראה הגיוני

אליהו דלל: אולי תעשו ההפך

אליהו דלל:  תנו פטור, ואיפה שיש בעיה – תיקחו

אליהו דלל:  לא הגיוני

משה גפני: מבקש לבחון את זה מחדש

ינון אזולאי: הרב גפני, זה לא רפורמה, זה מהפכה מה שעשו לנו פה, ברוח הימים שלנו

ניר נחאייסי: נוצר מצב שדמוקרטיה זה הכול מותר חוץ ממה שאסור; דיקטטורה זה הכול אסור חוץ ממה שמותר

ניר נחאייסי:  אמרו קודם כל דיקטטורה

ניר נחאייסי:  אני חייב לומר שיגאל, אדון פחימה, יש לנו תקשורת מצוינת איתו

ניר נחאייסי:  אנחנו מגיעים איתו לשיח – פשוט נתקעים דברים

ניר נחאייסי:  לפני חודש היינו איתו בדיון ובחודש הזה הם לא מכרו לייצוא, הפסידו כסף

ניר נחאייסי:  זה לוקח המון זמן

ניר נחאייסי:  הכול בירוקרטיה

ניר נחאייסי:  שנה וחודש עבר, בינתיים נירלט הפסידו, טמבור הפסידו, סאסא הפסידו, דלק תעשיות הפסידה, סונול – כולם הפסידו

ניר נחאייסי:  לא עושים ייצוא, לא מוכרים, הכול כי שמן הידראולי למשל הוחלט שכולם עבריינים עד שיוכיחו שלא

ניר נחאייסי:  שמן הידראולי חובה לתת פטור לפי פונקציה

ניר נחאייסי:  השתמשת ב-10 טון בשנה, תוכיח שאתה משתמש ב-100 טון בשנה – תנו לו פטור

ניר נחאייסי:      שמן אוטומוטיבי הוא שמן כבד

ניר נחאייסי:  אין דרך כלכלית בעולם להפוך אותו לסונול לתחבורה

משה גפני: תודה רבה

משה גפני:  קובי, הבקשה שלנו זה חשיבה מחדש על כל התהליך הזה

משה גפני:  אנשים לא מוהלים

משה גפני:  זה כבר לא שם

משה גפני:  זה אנשים שמתפרנסים מזה

משה גפני:  התעשייה שכל הדברים האלה – יש להתחשב אחרת בעניין

משה גפני:  יוסי אשכנזי, בבקשה

משה גפני:  בקצרה, בבקשה

יוסי אשכנזי: אני בעלים של שלושה מפעלי תעשייה, שניים בראשון ואחד בקריית גת, ענף המתכת והפלסטיק

יוסי אשכנזי:  זו הישיבה שלי שאני יושב בדיון בנושא מיסוי השמנים

יוסי אשכנזי:  אני רוצה להיות טיפה יותר בוטה

יוסי אשכנזי:  אני חושב שאנו פה מבזבזים את הזמן שלנו מעל שנה

יוסי אשכנזי:  מגיעים לאותן תובנות שהגענו לפני מעלה משנה

יוסי אשכנזי:  לא התקדמנו מילימטר

משה גפני: החלטת לייאש אותי? אני שם את זה על סדר-היום ואני בטוח שאני משכנע אותם

משה גפני:  מה לא השתנה? דברים משתנים

יוסי אשכנזי: ברגע שרשות המיסים אומרת שהיא רוצה עד סוף החודש להגיש טיוטה או הצעה חדשה, נבטל את הרפורמה עכשיו, שיגישו רפורמה מתוקנת שתעבור בהסכמה

יוסי אשכנזי:  בבקשה

יוסי אשכנזי:  למה להמשיך את המיסוי הגורף הזה על התעשייה? התעשייה נפגעת כל יום

יוסי אשכנזי:  הייצוא והייצור נפגעים

יוסי אשכנזי:  אנו נאלצים לפטר עוסקים

יוסי אשכנזי:  הייצוא מיסים ומדינות לואו קואס הורגים אותנו לגמרי

יוסי אשכנזי:  לא יכולים להתחרות בכלל, ועוד מס ועוד

יוסי אשכנזי:  לפעמים אני מרגיש כמו דון קישוט שנלחם בתחנות רוח

יוסי אשכנזי:  לא ייאמן מה שקורה פה

משה גפני: בסדר

משה גפני:  לא מקבל מה שאמרת

משה גפני:  אני בנוי על זה של לחטוף פליקים מהממשלה פעם אחר פעם אבל לנצח בסוף

יוסי אשכנזי: השאלה מי יישאר בסוף

משה גפני: אתה

משה גפני:  אני זמני

משה גפני:  ינון

ינון אזולאי: העלו כמעט הכול, אבל חשוב גם קובי לומר לכם על הכמויות של המדללים, חייב לטפל בזה

ינון אזולאי:  חייב להתעקש שאת התעשייה יחריגו כי זה חוזר אלינו, ואז לאט-לאט אם רוצים, תגידו את מי כן

ינון אזולאי:  אומר לך ניר, שהשמן האולטימטיבי שהוא מאוד יקר, כבד, אי אפשר למהול אותו, כלכלית, לא משתלם, במדללים לא כדאי, מה שאני נזכר בדיונים הראשונים שאמרנו את זה ושוב הדברים חוזרים והאנשים מהשטח אומרים: לא הועיל לנו כלום, שנה וחודשיים ושלושה שום דבר לא השתנה חוץ מזה שאתם אומרים: בואו נחריג עוד

ינון אזולאי:  אתם אומרים: עשינו על החבר'ה הישרים האלה ניסיון, היו שפני ניסיון שלנו

ינון אזולאי:  ראינו שצודקים

ינון אזולאי:  מה ששילמו – שילמו

ינון אזולאי:  כסף רק מגיע, אבל זה המצב

קובי בוזו: לא נכון

ינון אזולאי: אבל זה המצב

ינון אזולאי:  הבעיה שלי, שבסופו של דבר אתם לא סתם מחריגים היום

ינון אזולאי:  אתם אומרים: בצו החדש נחריג - כי אתם מבינים שטעיתם

קובי בוזו: לא

קובי בוזו:  אם תעשייה, תעשיית הרמקולים, סתם ממציא, לא אמרה לנו שהם צריכים תחליפי דלק ופרסמנו את הצווים להערות ציבור ולא קיבלנו שתעשיית הרמקולים צריכה ואז הגענו לפה לחמישה דיונים בוועדה ועדיין לא אמרו שלא צריכים- -      

נתנאל היימן: אמרנו את זה מהיום הראשון

ינון אזולאי: אני אמרתי את זה

ינון אזולאי:  תוציאו פרוטוקולים

ינון אזולאי:  ביקשנו קודם כל את התעשייה להחריג

משה גפני: יש בקשה של הוועדה כולה - חשיבה מחדש על כל העניין הזה

משה גפני:  זה סיפור לא הגון

משה גפני:  אתם עושים עבודתכם אבל זה לא הגון כלפי התעשיינים

קובי בוזו: גם לא הגון להגיד שפני ניסיון

ינון אזולאי: לא אתם

ינון אזולאי:  אתם לא השפנים

ינון אזולאי:  לא אמרתי

ינון אזולאי:  עשיתם ניסיון

ינון אזולאי:  אי אפשר לומר שלא

קובי בוזו: לא היה ניסיון

ינון אזולאי: אתה לא משדר איתי על אותו גל

ינון אזולאי:  אתה לא מבין אותי

ינון אזולאי:  לא התכוונתי חלילה לפגוע

ינון אזולאי:  שפני ניסיון זה מושג

ינון אזולאי:  בסופו של דבר היה פה ניסיון

ינון אזולאי:  תוך כדי למדתם או לא למדתם אבל ההערות הועלו כבר בדיונים הראשונים

ינון אזולאי:  שלחתי מכתב למאיר סביון

ינון אזולאי:  אני מאוד מעריך אותך

ינון אזולאי:  שלחתי ב-16 בפברואר, לא מזמן

ינון אזולאי:  פונה אליי אדם שהחברה שלו עוסקת בייבוא תכשירים נגד חלודה

ינון אזולאי:  ביוני 22' הביא ארבע אוניות

ינון אזולאי:  את האוניה הראשונה – נכנסה למכס, סווגה על ידי המכס כהלכה – הכול בסדר, העבירו אותה

ינון אזולאי:  האוניה השנייה נכנסה למסלול של בדיקה במכס

ינון אזולאי:  הם דרשו לוודא שהחומר שיוצר זה החומר שיובא, לאחר הבדיקה שוב הכול בסדר, שחררו ללא ערבות

ינון אזולאי:  באוניה השלישית שוב דרשו, ואז התחילו שם לגמגם

ינון אזולאי:  באוניה הרביעית דורשים ממנו 7 מיליון, היום 9 מיליון

ינון אזולאי:  אם שחררתם אוניה ראשונה, שנייה, שלישית באותם חומרים, מה אתם רוצים? שהאדם יגיד: קחו אותי עם אזיקים, לא יכול יותר להיות פה? האוניה הראשונה שפטרתם אותו - גם הרביעית אותו דבר

ינון אזולאי:  הייתם לוקחים לו מהאונייה הראשונה, היה אומר: לא מביא את האוניה השנייה, השלישית

ינון אזולאי:  לא היה מביא את הבאות

ינון אזולאי:  בשלישית מתחילים לגמגם, ברביעית לוקחים לו ועכשיו עומד על 9 מיליון

ינון אזולאי:  לא היה ממשיך לזה

ינון אזולאי:  היום הוא נופל

ינון אזולאי:  היום האדם הזה הוא קורס

משה גפני: מירי סביון נתנה לך תשובה?     

ינון אזולאי: לא

ינון אזולאי:  זה מקרה של אדם מסכן פנה אליי

ינון אזולאי:  אולי יש עוד כמה שלא הצליחו להגיע - שלחו, לא יודע מה או אמרו: אין לנו מה לעשות ואיבדו את התקווה בכלל? למה? שניב – אף אחד לא יחזיר להם אחורה, ולכל האחרים

ינון אזולאי:  נגיד שיכלו להסתדר וגם שם העלו את המחיר

ינון אזולאי:  אבל אדם קורס

ינון אזולאי:  9 מיליון

משה גפני: תודה

משה גפני:  בבקשה

יוסי סלמון: שלום, אני סמנכ"ל כספים בחברת אלובין שעוסקת באלומיניום

יוסי סלמון:  החברה מייצרת פרופילי אלומיניום

יוסי סלמון:  זה המחשה למצב

יוסי סלמון:  מייצרת אלומיניום עבור חלונות, דלתות

יוסי סלמון:  יש לנו 3 מכבשים, מעסיקים כ-200 עובדים

יוסי סלמון:  3 המכבשים הללו עבורם כדי להפעילם מנו צורכים 40,000 עד 50,000 ליטר בשנה שמן

יוסי סלמון:  אנו משלמים את המיסים הללו

יוסי סלמון:  באתי עם דוגמה של חשבונית מהחודש

יוסי סלמון:  עלות ליטר שמן – 7

יוסי סלמון: 65

יוסי סלמון:  עלות של מס בלו – 3

יוסי סלמון: 12

יוסי סלמון:  שתבינו את הפערים

יוסי סלמון:  אנו מדברים על בין 40% ל-50%, שילמנו השנה מעל 120,000 שקל מס מיותר

יוסי סלמון:  אנו משתמשים בזה לתעשייה

יוסי סלמון:  זה דוגמה קלאסית לתעשייה ולמה שאמרו פה

משה גפני: תודה רבה

משה גפני:  איריס וינברגר

איריס וינברגר: אני מייצגת את התאחדות התעשיינים כעורכת דין ממשרד הרצוג פוקס נאמן

משה גפני: בהצלחה

משה גפני:  קודם היית מוצלחת מאוד

ינון אזולאי: היא מהדיון הראשון מייצגת

משה גפני: כמה זמן את שם במשרד?     

איריס וינברגר: שש שנים לפני חודש

משה גפני: בהצלחה

איריס וינברגר: תודה רבה

איריס וינברגר:  הרב גפני איחל לי בהצלחה גם כשפרשתי

איריס וינברגר:  אני רוצה להעיר משהו שעוד לא עלה פה

איריס וינברגר:  מעבר לקושי של התעשייה שמתמודדת עם עצם המיסוי ועם עצם זה שנושאים בנטל המס, יש הבעיה הרגולטורית הבירוקרטית

איריס וינברגר:  יש פה מס ייחודי שאין דומה לו של מס קנייה מצד אחד, ומס בלו מצד שני שחיים יחד

איריס וינברגר:  בכל הדברים האחרים יש רק מס קנייה

איריס וינברגר:  פה יש משטר בלו ומשטר מס קניה וכל משטר הוא אחר

איריס וינברגר:  המשמעות היא שהיצרנים, אם הם קונים מיבואן, הם צריכים להוציא אישור של פטור מותנה

איריס וינברגר:  אם הם קונים מיצרן מקומי, צריכים להוציא אישור של מפעל פטור

איריס וינברגר:  יש פה שני מסלולים נפרדים למי שקונה מייבוא ולמי שקונה מייצור מקומי

איריס וינברגר:  היצרנים המקומיים של השמנים נאנקים תחת זה שהם צריכים לעמוד בשתי רגולציות – של מס קנייה ושל בלו

איריס וינברגר:  למלא כפל דיווחים, כפל ניהול מלאי נפרד של מס קנייה, על אותם חומרים בדיוק

איריס וינברגר:      יש אפשרות לדעתנו לתקן את הצווים שיכילו בדומה לתזקיקי דלק, ששם המשטר הוא שברגע שנכנסת ליצרן מקומי מפה אתה נכנס לעולם הבלו ועוזב את מס הקנייה

איריס וינברגר:  אנו חושבים שאפשר לתקן את הצווים באופן זה

איריס וינברגר:  זה יקל גם על כלל התעשיינים שנהנים מהפטור ובוודאי על התעשייה המקומית, שמשתמשת לפעמים בייבוא, לפעמים בייצוא שלהם, לפעמים קונים מיצרנים אחרים

איריס וינברגר:  הנושא הבירוקרטי הזה מאוד משמעותי

איריס וינברגר:  אנו יודעים היום על מפעלי פטור קטנים מאוד, אולי, שבגלל הרגולציה של למלא את הטפסים וכו' כדי לקבל את הפטור החליטו שהם מוותרים על הפטורים הללו

משה גפני: תודה

משה גפני:  קובי, אתם יכולים להתייחס לעניין הזה?     

יגאל פחימה: יש מפעלי פטור שמקבלים בכמויות קטנות

משה גפני: אבל היא אומרת שיש פה שני מסלולים שזה לא מקובל

יגאל פחימה: שני משטרי מס

יגאל פחימה:  זה שאלה אחרת

משה גפני: לגבי שני משטרי מס, האם אפשר לאחד אותם?     

קובי בוזו: לא, כי דיברנו עכשיו על צווים שיגיעו הנה לוועדה

קובי בוזו:  יש צו תעריף ויש צו הטלת בלו

משה גפני: למי אי אפשר לאחד אותם?     

קובי בוזו: זה שני חוקים שונים

קובי בוזו:  יש חוק הבלו, תחתיו יש צו הטלת בלו

קובי בוזו:  יש הבלו שמוטל על ייצור מקומי של תזקיקים ותחליפי דלק

קובי בוזו:  יש בצו תעריף המכס מיסי קנייה שחלים בייבוא למשל על תחליפי דלק כמו שמנים

משה גפני: תודה

משה גפני:  אני מבקש ממך הצעה כתובה בעניין הזה

משה גפני:  אעביר את זה לשר האוצר

משה גפני:  זה נשמע הגיוני

משה גפני:  קובי אומר – זה דברים שונים

איריס וינברגר: אפשר לבצע תיקון בצו תעריף מכס

משה גפני: לא מבטיח ויכול להיות שלא נוכל להתגבר על זה אבל אם תכיני נייר בעניין הזה, ואני מכיר את כישוריך, אעביר את זה לשר האוצר

משה גפני:  יכול להיות שנוכל להתקדם עם זה

משה גפני:  בבקשה

משה גפני:  בקצרה

ברוך שניר: שלום, אני סמנכ"ל כלכלה התאחדות הולכה ותעשייה

ברוך שניר:  הנושא של 4,000 ליטר בכל התעשייה עיבוד שבבי – יש להחריגה - אל"ף כי זה אפליה בין יצרן גדול לקטן, ובי"ת, כל החבר'ה האלה עם מלח הארץ הם תשתית ייצור של תעשייה הביטחונית בצד אחד תורמים למדינה ומחזיקים את כל התעשייה הביטחונית; ומצד שאני לא יעלה על הדעת שיהיה להם- - - שהוא בהחלט מיותר

משה גפני: תודה

משה גפני:  בבקשה

אמין עבד אלהאדי: שלום

אמין עבד אלהאדי:  אני מאיגוד המוסכים

אמין עבד אלהאדי:  אני נציג בוועדת איגוד המוסכים

אמין עבד אלהאדי:  עניין השמנים בחודש שעבר הבטיחו שיביאו לנו רשימה מה משלם, מה לא משלם

אמין עבד אלהאדי:  4 ליטר שמן מנוע, שמן סיכה לרכבים

אמין עבד אלהאדי:  זה אפשר למהול לסולר? הוא יוקר יקר מהסולר

אמין עבד אלהאדי:  זה כן, זה לא

אמין עבד אלהאדי:  אין לנו טבלה מסודרת שנדע מה כן

משה גפני: תודה

משה גפני:  תשובה

יגאל פחימה: שמן מנוע מתוסף הוא באריזה של עד 20 ליטר הוא פטור

יגאל פחימה:  אין פה שאלה

יגאל פחימה:  מי שמעביר את המידע זה היצרנים מעבירים ללקוחות שלכם איזה יצרנים ואיזה חייבים ואיזה לא לפי ההרכב שלהם

משה גפני: עוד נמשיך את זה

משה גפני:  יביאו את הצו

משה גפני:  נקיים את הדיון

משה גפני:  מקווה שהם יקבלו לפחות את החלקים הללו שדיברנו עליהם

משה גפני:  בבקשה

משה גפני:  אני מסיים

שולמית אלוני: התייחסות אחת - נשאלתי בפתח הדברים על ידי חבר הכנסת בליאק לגבי הדיון הראשון שהיה על סדר-היום, אז דנה הוועדה בנושא מערכת המשפט

שולמית אלוני:  זו הייתה בקשה של שליש מחברי הוועדה לקיים דיון בעניין ובסוף הדיון נערכה הצבעה

שולמית אלוני:  שאל אותי חבר הכנסת בליאק לגבי המשמעות של ההצבעה

שולמית אלוני:  המשמעות של ההצבעה היא הצהרתית בלבד

שולמית אלוני:  אין פה החלטה, חוק, תקנות שאנו מצביעים ומשנים את המצב

שולמית אלוני:  המשמעות היא הצהרתית בלבד

ולדימיר בליאק: האם הייתה לנו זכות להתייעצות סיעתית לפני הצבעה?     

שולמית אלוני: אפשר לקיים התייעצות סיעתית למרות שאין פה איזו משמעות

משה גפני: אם הייתי שומע שמבקשים התייעצות סיעתית, הייתי מאפשר

ולדימיר בליאק: שמעת את זה מצוין, אדוני

משה גפני: ממש לא שמעתי

משה גפני:  לו שמעתי בשמחה רבה הייתי נותן

משה גפני:  היא שאלה אותי, אמרתי לה

ולדימיר בליאק: לא חשבת שראוי להפיץ נוסח החלטה לפני הצבעה?     

משה גפני: לא

משה גפני:  דיון

משה גפני:  זה לא חוק, לא תקנות

משה גפני:  מה ששאלת לגבי המעון של ראש הממשלה אתה צודק במאה אחוז

משה גפני:  לא אביא את זה לדיון ולהצבעה אם לא יהיה חומרים שהחברים יקבלו

משה גפני:  אבל פה זה דיון ובסופו הצעתי שנקבל את סוף הדיון הזה

משה גפני:  לא חוק, לא תקנות, לא צו

ולדימיר בליאק: רק רוצה לומר לפרוטוקול שכן ביקשנו התייעצות סיעתית לפני הצבעה

משה גפני: אני מתנצל

משה גפני:  הייתי נותן את זה בשמחה

משה גפני:  לא שמעתי את זה

משה גפני:  אני מודה לכל המשתתפים בדיון הזה ומבקש מרשות המיסים, לעשות כל מאמץ בעניין של התעשייה

משה גפני:  אנו ממתינים לצו שלכם כדי לקיים את הדיון

משה גפני:      תודה רבה, הישיבה נעולה